recursal/SuperWikiNEXT-32B huggingface dataset:
மலைவலப் பாதை, திருவண்ணாமலை, வலது பக்கத்தில் சுரிய லிங்கம்
**மலைவலம்** அல்லது **கிரிவலம்** எனப்படுவது புனித மலையாக கருதும் மலையையோ அல்லது கோயில் அமைந்த மலையையோ வலம் வருதலாகும். கயிலை மலையை வலம் வரும் பழக்கம் இருந்துவருகிறது. கிரி என்றால் மலை; வலம் என்றால் சுற்றுதல் என்று பொருள். அதனால் மலையை சுற்றி வருவது கிரிவலம் என்று அழைக்கப்படுகிறது. தமிழகத்தில் இவ்வாறு பல இடங்களில் பெரும்பாலும் பௌர்ணமி நாளன்று மலைவலம் வரும் நிகழ்வு நடந்தாலும், குறிப்பாக திருவண்ணாமலையில் உள்ள அருணாச்சல மலையை பக்தியோடு பக்தர்களால் சுற்றிக் கும்பிடப்படும் நிகழ்வு மிகப் பிரபலமாக உள்ளது. புராண காலம் முதல் இன்று வரையில் மலைவல யாத்திரை திருவண்ணாமலைக்கு சிறப்பைச் சேர்க்கிறது. மலையில் உள்ள குகைகளில் சித்தர்கள், யோகிகள் தவம் செய்தனர். பின் குகைகளிலேயே இறைவனுடன் கலந்து ஜீவசமாதி நிலையை அடைந்தனர். இதனால் அம்மலையில் சக்தி அதிர்வலைகள் அதிகமாகி மலையைச் சுற்றி வருவதால் இறை அருளும் மகான்களின் ஆசியும் பக்தர்கள் பெறுகின்றனர் என்பது பக்தர்களின் நம்பிக்கை.

மலையின் அமைப்பு
---------------

அருணாச்சல மலையானது 2668 அடி உயரத்துடனும் 14 கிலோமீட்டர் சுற்றளவுடன் காட்சியளிக்கிறது. மலையைச் சுற்றிலும் எண்கோண வடிவில் எட்டு சிவலிங்கங்கள் அமைந்துள்ளன.
அவைகள் 

1. இந்திர லிங்கம்
2. அக்னி லிங்கம்
3. எம லிங்கம்
4. நிருதி லிங்கம்
5. வருண லிங்கம்
6. வாயு லிங்கம்
7. குபேர லிங்கம்
8. ஈசான்ய லிங்கம்

ஆதிப்பரம்பொருளாக விளங்கும் அண்ணாமலையின் அடிவாரத்தைச் சுற்றி கால்நடையாக வலம் வரும்போது சுற்றியுள்ள மூலிகை சக்தி மிக்க செடிகொடிகளின் காற்றைச் சுவாசிப்பதால் உடல் நலமடைவதோடு மலையின் சக்திமிகு அதிர்வுகள் வாழ்வை நல்விதமாக அமைத்துக்கொள்ளவும் உதவுகின்றன என்பது பக்தர்களின் நம்பிக்கை.
**ஆந்திர இசுவாகுகள்** (சமசுகிரதம் इक्ष्वाकु, தெலுங்கு ఇక్ష్వాకులు) என்பவர்கள் ஆந்திரப் பிரதேசத்தின் பழமையான அரச மரபுகளில் ஒன்றாகும். இவர்கள் ஆந்திரத்திரப் பிரதேசம் மற்றும் தெலங்கானாவின் குண்டூர் -கிருஷ்ணா-நலகொண்டா வட்டாரத்தில் ஆட்சி செலுத்தியவர்கள். இவர்கள் தெலுங்குப் பகுதிகளை கோதாவரி மற்றும் கிருஷ்ணா ஆறு ஆகியவற்றுக்கு இடைப்பட்ட பகுதிகளை கி.பி இரண்டாம் நூற்றாண்டு காலகட்டத்தில் ஆண்டனர்.[1] இவர்களின் தலைநகராக நாகார்ஜுனகொண்டா இருந்தது. இந்த இச்சுவாகு மரபினர் மேற்கு சத்ரபதிகளுடன் தொடர்பு படுத்தப்படுகின்றனர். இந்த ஆந்திர உள்ளூர் இச்சுவாகுவினர் அந்த புராண இச்சசுவாகு மரபினரின் பெயரை பட்டமாக ஏற்றிருக்கக்கூடும்.[2]

தொல்லியல் சான்றுகளின்படி ஆந்திர இச்சுவாகு மரபினர் கிருஷ்ணா ஆற்று வடிநிலப்பகுதியில் சாதவாகனர்களை வெற்றி கொண்டதாக அறியப்படுகிறது. இச்சுவாகு மரபினரின் கல்வெட்டுகள் நாகார்ஜுனகொண்டா, ஜக்கையாபேட்டை, அமராவதி, பட்டிபிரோலு ஆகிய பகுதிகளில் காணப்படுகிறன

மேலும் காண்க
------------

* இக்சுவாகு
* இக்சுவாகு மரபு
* சாதவாகனர்

மேற்கோள்கள்
-----------

* The Andhras Through the Ages by Kandavalli Balendu Sekharam

குறிப்புகள்
-----------

1. ↑  Andhra Ikshvaku inscriptions
2. ↑  Ancient India, A History Textbook for Class XI, Ram Sharan Sharma, National Council of Educational Research and Training, India , pp 212
**வடிவேலாம்பாளையம் மாரியம்மன் கோயில்** தமிழ்நாட்டில் கோயம்புத்தூர் மாவட்டம், வடிவேலாம்பாளையம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மாரியம்மன் சன்னதியும், விநாயகர், முருகன், கன்னிமார், கருப்பராயன், ஐயப்பன், நவகிரகம், நாகதேவி உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் திருக்கல்யாணம் 3 முக்கிய திருவிழாவாக நடைபெறுகிறது. [[தை மாதம்]] பால்குடம் எடுத்தல் 1 நாள் திருவிழாவாக நடைபெறுகிறது. தை, பங்குனி மாதங்களில் தேர்த்திருவிழா தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**யூடித் கமோரா கோகன்** *(Judith Gamora Cohen)* ஓர் அமெரிக்க வானியலாளர் ஆவார். இவர் கலிபோர்னியா தொழில்நுட்பக் கழகத்தில் வானியல் துறைசார்ந்த கேட் வான் நூசு பேராசிரியராக உள்ளார்.

இவர் இராட்கிளிப் கல்லூரியில் கலை இளவல் பட்டமும் கலிபோர்னியா தொழில்நுட்பக் கழகத்தில் முனைவர் பட்டமும் பெற்றார். இவர் அரிசோனா பல்கலைக்கழகத்தில் அறிவியல் இளவல் பட்டமும் பெற்றுள்ளார். இவரது ஆராய்ச்சி விண்மீன்கள், பால்வெளிகளின் கட்டமைப்பும் படிமலர்ச்சியிலும் கெக் வான்காணகத்திற்கான கருவிகளை உருவாக்குதலிலும் அமைந்தது. இவரது ஆய்வு கால்டெக் மங்கிய பால்வெளி செம்பெயர்ச்சி அளக்கைத் திட்டத்தை வகுக்க வழிகோலியது.
 இவர் 200 அளவுக்கும் மேலாக ஆய்வுக் கட்டுரைகள் வெளியிட்டுள்ளார்.

இவர் தகவுறு கரோலின் எர்ழ்செல் விரிவுரையை விண்வெளித் தொலைநோக்கி அறிவியல் நிறுவனத்திலும் தகவுறு சிசிலியா பேய்னே கொபாசுச்கின் விரிவுரையை ஆர்வார்டு பல்கலைக்கழக வானியற்பியல் மையத்திலும் ஆற்றியுள்ளார்.

  

இவரது சில ஆய்வுகள் அச்சூடகத்தில் மக்கள்பரப்புக்கு எளிமையாக வெளியிடப்பட்டன. இவர் கெக் வான்காணகத்தில் ஒருங்கொளி வழிகாட்டும் தகவமைவு ஒளியியல் முறைவழி, ஆந்திரமேடாவைச் செறிவாகச் சுற்றிவரும் பல விண்மீன் கொத்துகள் உண்மையில் கொத்துகளே அல்ல விளக்கிக் காட்டினார். இவரும் ஏவான் கிர்பியும் இணைந்து அருகில் உள்ள டிரையாங்குலம் எனும் குறும்பால்வெளி அதிலமைந்த கட்புலனாகும் விண்மீன்களின் எண்ணிக்கையோடு ஒப்பிடும்போது கூடுதலான பொருண்மையைப் பெற்றுள்ளதால் இது கரும்பொருண்மப் பால்வெளிக்கு எடுத்துகாட்டு வகையாகும் என நிறுவியுள்ளனர்.

மேற்கோள்கள்
-----------

1. ↑  Cohen, Judith G. (Judith Gamora), 1946- Alternative names. "Cohen, Judith G. (Judith Gamora), 1946". Socialarchive.iath.virginia.edu. 2016-09-22 அன்று பார்க்கப்பட்டது.CS1 maint: multiple names: authors list (link)
2. ↑
3. ↑
4. ↑  Irion, Robert (2006-02-03). "Laser Points to Bright New Era for Ground-Based Astronomy | Science". Science.sciencemag.org. 2016-09-22 அன்று பார்க்கப்பட்டது.
5. ↑  "A nearby dark matter galaxy? | Science Wire". EarthSky. 2015-11-22. 2016-09-22 அன்று பார்க்கப்பட்டது.
6. ↑  "Dark matter dominates in nearby dwarf galaxy". *www.sciencedaily.com*. 2016-12-06 அன்று பார்க்கப்பட்டது.

வெளி இணைப்புகள்
---------------

* Cohen's Website பரணிடப்பட்டது 2018-07-31 at the வந்தவழி இயந்திரம்
* Cohen's Research Website
* Talk by Cohen
இந்தியாவின் குஜராத் மாநிலத்தில் ஓகா துறைமுக நகரமும், பேட் துவாரகை தீவும்
**ஓகா** (**Okha**), இந்தியாவின் குஜராத் மாநிலத்தின் சௌராட்டிர தீபகற்பத்தில், தேவபூமி துவாரகை மாவட்டத்தில், கட்ச் வளைகுடாவில் அமைந்த நகராட்சியுடன் கூடிய துறைமுக நகரம் ஆகும். ஓகா நகரத்திற்கு தெற்கில் துவாரகை 30 கிமீ தொலைவிலும் மற்றும் பேட் துவாரகை தீவு 3 கிமீ தொலைவிலும் உள்ளது. 2011ம் ஆண்டின் மக்கள்தொகை கணக்கடுப்பின் படி ஓகா நகரத்தின் மக்கள்தொகை 62,052 ஆகும்.

வரலாறு
------

1909ல் பரோடா அரசின் அம்ரேலி கோட்டத்தில் ஓகா
பிரித்தானிய இந்தியா ஆட்சியில் கெயிக்வாட் வம்ச பரோடா சமஸ்தானத்தின் கீழ், (1721 – 1947) துவாரகை, சோமநாதபுரம் மற்றும் ஓகாவும், இந்திய விடுதலை வரை இருந்தது.

பொருளாதாரம்
-----------

ஓகா துறைமுகம், குஜராத்
பாகிஸ்தான் நாட்டிற்கு அருகே அமைந்த ஓகா துறைமுக நகரத்தில் இந்தியக் கடற்படை , இந்தியக் கடலோரக் காவல்படை, இந்திய சுங்கத் துறை மற்றும் குஜராத் மாநில காவல் துறையின் கடலோரக் காவற்படையின் மையங்கள் செயல்படுகிறது.  ஓகா அனல் மின் நிலையத்திற்கு தேவையான பழுப்பு நிலக்கரியை இந்தோனேசியாவிலிருந்து ஓகா துறைமுகத்தில் இறக்குமதி செய்யப்படுகிறது. ஓகாவின் முக்கியத் தொழில்கள் மீன் பிடித்தல் மற்றும் சுரங்க உப்பு உற்பத்தியாகும்.

மக்கள்தொகை பரம்பல்
------------------

2011-ஆம் ஆண்டின் மக்கள்தொகை கணக்கெடுப்பின் படி, ஓகா நகரத்தின் மொத்த மக்கள்தொகை 62,052 ஆகும். அதில் ஆண்கள் 31,999 ஆகவும்; பெண்கள் 30,053 ஆகவும் உள்ளனர். ஆறு வயதிற்குட்பட்ட குழந்தைகள் 8450 ஆகவுள்ளனர். பாலின விகிதம் ஆயிரம் ஆண்களுக்கு 939 பெண்கள் வீதம் உள்ளனர். எழுத்தறிவு விகிதம் 67.59% ஆகவுள்ளது. மக்கள்தொகையில் இந்துக்கள் 68.29%, இசுலாமியர் 31.33%, பிற சமயத்தவர்கள் 0.38% ஆகவுள்ளனர்.

போக்குவரத்து
------------

3 நடைமேடைகள் கொண்ட ஓகா தொடருந்து நிலையத்திலிருந்து இராமேஸ்வரம், தூத்துக்குடி, சென்னை, எர்ணாகுளம், வாரணாசி, புரி, சோமநாதபுரம், துவாரகை, ஜெய்ப்பூர், ஹவுரா, குவகாத்தி மற்றும் கோரக்பூர் ஆகிய நகரங்களுக்கு தொடருந்துகள் செல்கிறது. 

ஓகாவிலிருந்து செல்லும் 551 கிமீ நீளம் கொண்ட தேசிய நெடுஞ்சாலை எண் 51, துவாரகை வழியாக பவநகரை இணைக்கிறது.

அருகில் உள்ள விமான நிலையம் 100 கிமீ தொலைவில் உள்ள ஜாம் நகரில் உள்ளது.

இதனையும் காண்க
--------------

* தேவபூமி துவாரகை மாவட்டம்
* துவாரகை
* துவாரகாதீசர் கோயில்
* தேவபூமி துவாரகை மாவட்டம்
* சோமநாதபுரம் சோமநாதர் கோயில்

மேற்கோள்கள்
-----------

1. ↑  Okha Population Census 2011
2. ↑  Okha, India, Encyclopædia Britannica. Retrieved September 2009.
3. ↑  Okha Population Census 2011
4. ↑
5. ↑  National Highway 51 (India)

வெளி இணைப்புகள்
---------------

* Jamnagar, Okha ports பரணிடப்பட்டது 2012-07-12 at the வந்தவழி இயந்திரம்
**விசு** (விஷு) **காலம்** என்றால் பகல் பொழுதும் இரவுப் பொழுதும் சம அளவாய் இருக்கும் ஒரு குறிப்பிட்ட நாள் என்று தமிழ்ப் (இந்து) பஞ்சாங்கங்கள் குறிப்பிடுகின்றன.

விசு (விஷு) புண்ணிய காலம்
-------------------------

| எண் | தமிழ் மாதம் | தேதி (நாள்) | புண்ணிய காலம் |
| --- | --- | --- | --- |
| 1 | சித்திரை | முதல் தேதி (நாள்) | மேஷ (சித்திரை) விசு (விஷு) புண்ணிய காலம் |
| 2 | ஐப்பசி | முதல் தேதி (நாள்) | துலா (ஐப்பசி) விசு (விஷு) புண்ணிய காலம் |
|

ஒவ்வொரு தமிழ் வருடத்திலும் சித்திரை மாதம் முதல் நாளும், ஐப்பசி மாதம் முதல் நாளும் முறையே மேஷ (சித்திரை) விசு (விஷு) புண்ணிய காலம், துலா விசு (விஷு) புண்ணிய காலம் என்று குறிப்பிட்டிருப்பார்கள். சூரியன் மேஷ ராசியில் சஞ்சரிக்கத் தொடங்குவது சித்திரை மாதத்தில் என்பதால் இந்த மாதத்தின் முதல் நாளினை மேஷ விஷு (உத்தர அயனம்) புண்ணிய காலம் என்று கணக்கிடுகிறார்கள். இது போல சூரியன் துலா ராசியில் சஞ்சரிக்கத் தொடங்குவது ஐப்பசி மாதத்தில் என்பதால் இந்த மாதத்தின் முதல் நாளினை துலா விஷு (தட்சிண அயனம்) புண்ணிய காலம் என்று கணக்கிடுகிறார்கள் தமிழ் சோதிடக் கணிதப்படி சித்திரை முதல் நாள் மற்றும் ஐப்பசி முதல் நாள் ஆகிய இரு நாட்களிலும் பகல் மற்றும் இரவுப் பொழுதுகள் சரிசமமாக இருக்கும்.
HTV தலைமையகம், ஓ சி மின் நகரம்
**ஓ சி மின் நகரத் தொலைக்காட்சி** *(Ho Chi Minh City Television) (HTV)* வியட்நாமில் உள்ள மிகப்பெரிய வட்டாரத் தொலைக்காட்சி வலைப்பின்னல் ஆகும்

வரலாறு
------

இது முதலில் சாய்கோனில் 1966 இல் சாய்கோன் தொலைக்காட்சி எனும் பெயரில் இயங்கத் தொடங்கியது. பிறகு, 1975 மே 1 ஆம் நாளன்று ஓ சி மின் நகரத் தொலைக்காட்சி எனப் பெயர் மாற்றம் பெற்றது.

சேவைகளும் செயல்பாடுகளும்
------------------------

ஓ சி மின் நகரத் தொலைக்காட்சியின் HTV அலுவலகம் கனோய் ந்கரிலும் அமைந்துள்ளது. இது 17 அலைவைசைகளில் நிகழ்ச்சிகளை அமைத்து ஒளிபரப்புகிறது. HTV7 – பொது கேளிக்கை நிகழ்ச்சிகள்; HTV9 – பொதுத் தகவல் அறிக்கை; HTV1 – பொதுத் தகவல்; HTV2 – பொதுக் கேளிக்கை நிகழ்ச்சிகள்; HTV3 – குழந்தை, பதின்பருவ நிகழ்ச்சிகள்; HTV4 - கல்வி; HTVC - திரைப்படம்; HTVC - வியட்நாமியர்; HTVC - இசை; HTVC – பயணமும் வாழ்வும்; HTVC - குடும்பம்; HTVC - மகளிர்; HTV - விளையாட்டுகள்; HTVC – வீட்டுத் தேவை வாங்கல்; HTVC Plus – பொதுத் தகவல்; HTV கூட்டுறவு வீட்டுப்பொருள்கள் வாங்கலும் நிதி, வங்கித் தகவலும். HTV செயற்கைக்கோள், வடம், புவிதரைப் பரப்பல், இணையமுறை ஆகிய பலவகைகளில் ஒளிபரப்புகிறது. DVB-S2, DVB-T2, MPEG-4 HD standard போன்ற உயர்தொழில்நுட்பங்களைப் பயன்படுத்துகிறது. இதன் துணைநிறுவனமான வடவழி இயக்கக் குழுமம் ஊடகத் தொழில்நுட்பசேவைக் குழுமமாக இயங்குகிறது. இது HTV TMS எனவும் HTVC எனவும் அழைக்கப்படுகிறது. இது 100 க்கும் மேற்பட்ட அயல்நாட்டு உள்நாட்டு அலைவரிசைகளை இயக்குகிறது. 

இது பல அயல்நாட்டு வடிவநுட்பங்களை வாங்கி (எடுத்துகாட்டாக, *Family Feud*, *So You Think You Can Dance* போன்றவற்றை வாங்கி) ஒளிபரப்புகிறது.[] இது தொலைக்காட்சி இதழ் ஒன்றையும் (htv.com.vn) எனும் இணையதளத்தையும் நடத்துகிறது (htv.com.vn).

***மேலும் காண்க:***
**ஹோ சி மின் நகர தொலைக்காட்சியில் (எச்.டி.வி) ஒளிபரப்புகளின் பட்டியல்**

வெளி இணைப்புகள்
---------------

* அதிகாரப்பூர்வ இணையதளம்
* ஹோ சி மின் நகர தொலைக்காட்சியில் (எச்.டி.வி) ஒளிபரப்புகளின் பட்டியல்
**விசாம்பர் சிங் யாதவ்** (*Vishambhar Singh Yadav*)(பிறப்பு: ஜனவரி 1, 1955) என்பவர் இந்தியாவின் உத்தரப்பிரதேசம் மாநிலத்தினைச் சார்ந்த இந்திய அரசியல்வாதி ஆவார். இவர் சமாஜ்வாதி கட்சி அரசியல்வாதி சார்ந்தவர். இவர் உத்தரப்பிரதேசத்தில் பாபேருவின் மூன்றாவது முறையாகச் சட்டமன்ற உறுப்பினராக உள்ளார்.

ஆரம்ப வாழ்க்கை மற்றும் பின்னணி
------------------------------

யாதவ இந்தியாவின் உத்தரப்பிரதேசத்தில் உள்ள பாபேருவில் உள்ள பண்டா மாவட்டத்தில் உள்ள பாப்ரெண்டா என்ற சிறிய கிராமத்தில் 1955ஆம் ஆண்டில் பிறந்தார். இவரது தந்தை மகேசுவரி சிங் யாதவ் ஒரு நிலப்பிரபுவாக இருந்தார். இவர் கான்பூரில் உள்ள தயானந்த் ஆங்கிலோ வேதக் கல்லூரியிலும் கான்பூரில் உள்ள கான்பூர் பல்கலைக்கழகத்தில் கலைப்பிரிவில் முதுகலைப் பட்டம் பெற்றார். இவர் இராம யாதவை மணந்தார். இவர்களுக்கு விவேக், வருண் மற்றும் கௌரவ் என மூன்று மகன்கள் உள்ளனர். இவர் ஒரு வழக்கறிஞர், விவசாயி, அரசியல்வாதி மற்றும் சமூக சேவகர் ஆவார்.

அரசியல் வாழ்க்கை
----------------

விசம்பர் சிங் யாதவ் கான்பூரில் உள்ள டீஏவி கல்லூரியின் மாணவர் தலைவராகத் தனது வாழ்க்கையைத் தொடங்கி, கல்லூரியின் தலைவராக ஆனார். இவர் 2007 மற்றும் 2012 உத்தரப்பிரதேச சட்டமன்றத் தேர்தல்களில் பாபேரு, பண்டா தொகுதியிலிருந்து உத்தரப் பிரதேச சட்டமன்ற உறுப்பினரானார். யாதவ் மீண்டும் பேபேரு சட்டமன்றத் தொகுதியில் உத்தரப்பிரதேச சட்டமன்றத் தேர்தல் 2022-ல் போட்டியிட்டு வெற்றிபெற்று மூன்றாவது முறையாகச் 79614 வாக்குகள் பெற்று சட்டமன்ற உறுப்பினராகத் தேர்ந்தெடுக்கப்பட்டுள்ளார்.

மேற்கோள்கள்
-----------

1. ↑  Party site
2. ↑  *Times of India* 16 Feb 2012
3. ↑
4. ↑  "UP Elections Resutls 2012 – Winners, Losers and new Cabinet of Mulayam Singh – hello ap".
5. ↑

வெளி இணைப்புகள்
---------------

* கட்சி தளத்தில் தனிப்பட்ட பக்கம் பரணிடப்பட்டது 2015-12-19 at the வந்தவழி இயந்திரம்
**விசாலினி** என்பவர் இந்திய திரைப்பட நடிகையாவார். இவர் தமிழ் திரைப்படங்களில் குணச்சித்திர வேடங்களிலும், நகைச்சுவை வேடங்களிலும் நடித்துள்ளார்.

திரைப்படத்துறை
--------------

இவர் 24 ஆகஸ்ட் 1983 இல் பிறந்தார். இவர் தமிழகத்தில் பிறந்தாலும் அந்தமான் நிக்கோபர் தீவுகளில் வளர்ந்தார். இவர் இயக்குனர் பாரதிராஜாவால் அறிமுகம் செய்யப்பட்டார். 

கலைஞர் தொலைக்காட்சியில் தெக்கத்தி பொண்ணு என்ற தொலைக்காட்சி தொடரில் 2008-2011 வரை நடித்தார். இவருடன் நெப்பொலியன், ரஞ்சிதா, சுவர்ணமால்யா, சந்திரசேகர் மற்றும் புவனேஷ்வரி ஆகியோர் நடித்திருந்தனர். இந்தத் தொலைக்காட்சி தொடரை இயக்குனர் பாரதிராஜா இயக்கியிருந்தார். 

இவர் 2015 இல் ரஜினிகாந்த் நடித்த லிங்கா திரைப்படத்தில் நடித்திருந்தார். 2016 இல் விஜய்சேதுபதி நடித்த தர்மதுரை திரைப்படத்தில் நடித்தார். அங்காளி பங்காளி திரைப்படத்தில் நடித்தார். ரஜினிகாந்துடன் மீண்டும் காலா திரைப்படத்தில் 2018 இல் நடித்தார்.

திரைப்படங்கள்
-------------

| ஆண்டு | திரைப்படம் | மொழி |
| --- | --- | --- |
| 2008 | தெக்கத்தி பொண்ணு | தொலைக்காட்சி தொடர் |
| 2014 | லிங்கா | தமிழ் |
| 2016 | தர்மதுரை | தமிழ் |
| 2016 | அங்காளி பங்காளி | தமிழ் |
| 2018 | காலா | தமிழ் |

ஆதாரங்கள்
---------

1. ↑

வெளி இணைப்புகள்
---------------
பாட்டை ஓசையுடன் குரலைத் தூக்கிப் பாடுவதைத் **தூக்கு** என்பது தொல்காப்பிய மரபு. மயிலின் ஓசையை அகவல் என்பர். ஆசிரியப்பா மயில் அகவுவது போன்ற ஓசையுடன் பாடப்படும். வெண்பா அகவாமல் சொல்வது போலப் பாடப்படும். இதனைச் செப்பல் ஓசை என்பர். கலிப்பா ஊற்றுநீர் துள்ளிக் குதிப்பது போன்ற ஓசையுடன் வரும். இதனைத் துள்ளல் ஓசை என்பர். வஞ்சிப்பாவானது ஊஞ்சலாடும் கயிறு தூங்கிக்கொண்டு  முன்னும் பின்னும் ஆடுவது போல ஓசை அசைந்தாடப் பாடம்மபடும். இவை நான்கு பாட்டுக்கும் உரிய ஓசைகள். இந்த ஓசைகளைத் தூக்கு என்பர்.

மருட்பாவுக்கெனத் தனி ஓசைத்தூக்கு இல்லை. இந்தப் பாட்டில் சீர், தளை முதலானவும் விரவி நிற்கும். எனவே ஓசைத்தூக்கும் விரவியே வரும்.

செய்யுளாக எழுதப்படும் பாட்டுகளுக்கு இந்த நான்கு வகையான ஓசைத்தூக்குகள் மட்டுமே உண்டு. பாவினப் பாடல்களும், இசைப் பாடல்களுக்கும் ஓசை என்னும் தூக்கு வரையறை இல்லை. இசை உண்டு. ஓசை என்பது குரலில் தோன்றும் ஏற்றத்தாழ்வு. இசை என்பது இனிய ஓசை. இவையே இரண்டிற்கும் உள்ள வேறுபாடு. தாக்கு என்பது மேலே கூறப்பட்ட நான்கு வகையான ஓசைகள்.

அடிக்குறிப்பு
-------------

1. ↑  அகவல் என்பது ஆசிரியம்மே (தொல்காப்பியம் பொருளதிகாரம் 386)
2. ↑  'அஃதா அன்று' என்ப-'வெண்பா யாப்பே' (தொல்காப்பியம் பொருளதிகாரம் 387)
3. ↑  'துள்ளல் ஓசை கலி' என மொழிப (தொல்காப்பியம் பொருளதிகாரம் 388)
4. ↑  தொங்கிக்கொண்டு
5. ↑  தூங்கல் ஓசை வஞ்சி ஆகும். (தொல்காப்பியம் பொருளதிகாரம் 389)
6. ↑  மருட்பா ஏனை இரு சார் அல்லது, தான் இது என்னும் தனிநிலை இன்றே. (தொல்காப்பியம் பொருளதிகாரம் 390)
7. ↑  அவ் இயல் அல்லது பாட்டு ஆங்குக் கிளவார் (தொல்காப்பியம் பொருளதிகாரம் 391)
8. ↑  'தூக்கு இயல் வகையே ஆங்கு' என மொழிப (தொல்காப்பியம் பொருளதிகாரம் 392)
**தூண் அன்னை பசிலிக்கா** (ஆங்கிலம்: Basilica–Cathedral of Our Lady of the Pillar; எசுப்பானியம்: Catedral-Basílica de Nuestra Señora del Pilar) என்பது மிகவும் புகழ்மிக்க உரோமன் கத்தோலிக்கத் ஆலயங்களுள் ஒன்றாகும். எசுப்பானியாவின் அரகொன், சாரகோசா எனும் இடத்தில் இது அமைந்துள்ளது. கன்னி மரியாவின் தூண் அன்னை என்னு பெயரின் கீழ் இவ்வலயம் நேர்தளிக்கப்பட்டுள்ளது. வரலாற்றின் அடிப்படையில் நோக்கும் போது இப்பெருங்கோவிலே உலகத்தில் மரியாவின் பெயரில் கட்டப்பட்ட முதற் கோவில் ஆகும். எசுப்பானியாவின் பன்னிரு புதையல்ளில் இதுவும் ஒன்றாகும்.

இவற்றையும் பார்க்கவும்
----------------------

* எசுப்பானியாவின் பன்னிரு புதையல்கள்

மேற்கோள்கள்
-----------

1. ↑  "NUESTRA SEÑORA DEL PILAR (OUR LADY OF THE PILLAR)". 2017-11-20 அன்று மூலம் பரணிடப்பட்டது. 2014-10-06 அன்று பார்க்கப்பட்டது.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Catedral-Basílica de Nuestra Señora del Pilar de Zaragoza***   
என்பதின் ஊடகங்கள் உள்ளன. 

* Video clip in youtube
* Famous churches of Mary பரணிடப்பட்டது 2015-03-21 at the வந்தவழி இயந்திரம்
* Sacred Destinations
* Spiritual Travels
இதே பெயரில் 1954இல் வெளிவந்த திரைப்படத்திற்கு தூக்குத் தூக்கி (1954 திரைப்படம்) பக்கத்தைப் பார்க்கவும்.

**தூக்குத் தூக்கி** 1935 ஆம் ஆண்டு வெளிவந்த 15,000 அடி நீளமுடைய கிராமீயத் தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் சி. வி. வி. பந்துலு, கிளௌன் சுந்தரம், கே. டி. ருக்மணி மற்றும் பலரும் நடித்திருந்தனர்.

கூடுதல் செய்திகள்
-----------------

1935 இல் வந்த ‘தூக்குத் தூக்கி’யின் புதிய பதிப்பு, சிவாஜி கணேசன் நடிப்பில் 1954 இல் வெளியானது. இதற்குச் சான்றாக இரண்டு படங்களுடனும் நேரடி தொடர்புள்ள ஒருவர் உடுமலை நாராயண கவி ஆவார். இத்தகைய உடுமலைதான், மதுரையைச் சேர்ந்த 'ராயல் டாக்கி டிஸ்ட்ரிபியூட்டர்ஸ்' 1935 இல் எடுத்த ‘தூக்குத் தூக்கி’யின் கதை, வசனம் பாடல்களை எழுதியவர். மேலும், சென்னையில் முதன்முதலில் பேசும் பட ஸ்டூடியோவை அமைத்து அதை ஒலிநகரம் ஆக்கிய ஏ. நாராயணன் மேற்பார்வையில், ஆர். பிரகாஷின் திரைக்கதை, கேமரா, இயக்கத்தில் 1935 இன் ‘தூக்குத் தூக்கி’ திரைக்கு வந்தது.
சிவாஜி கணேசன் 1954 இல் நடித்த பிரதான வேடத்தை இப்படத்தில் நடித்தவர் சி. வி. வி. பந்துலு.

சான்றாதாரங்கள்
--------------

1. ↑  "1935 இல் வெளியான படப்பட்டியல்". www.lakshmansruthi.com (தமிழ்). 2018-10-20 அன்று மூலம் பரணிடப்பட்டது. 2016-10-18 அன்று பார்க்கப்பட்டது.
2. ↑  "மூன்று அவதாரங்கள் எடுத்த 'தூக்குத் தூக்கி!'". www.dinamalarnellai.com (தமிழ்). 2021-10-06 அன்று மூலம் பரணிடப்பட்டது. 2016-10-18 அன்று பார்க்கப்பட்டது.
**தூங்கு எயில் கதவம்** என்பது சங்ககாலத்தில் வானத்தில் தொங்கும்படி அமைக்கப்பட்டிருந்த ஒரு கோட்டைக்கதவு.

சங்ககாலக் கட்டடக்கலை
--------------------

எயில் என்னும் சொல் கோட்டையைக் குறிக்கும். தூங்குதல் என்னும் சொல் சங்ககாலத்தில் தொங்குதலைக் குறிக்கும். எயிலின் கதவம் தொங்கும்படி அமைக்கப்பட்டிருந்தது. எயிற்கதவத்தைத் திறக்கும்படி, ஐயவி என்னும் கணையமரத் தாழ் இட்டு அமைப்பதுதான் வழக்கம். இந்தக் கோட்டையை அமைத்த அரசன் கடவுள் அஞ்சி இதன் கதவைத் தொங்கும்படி அமைத்திருந்தான். இக்காலத்தில் மேலே சுருண்டுகொள்ளும் கதவை அமைக்கிறோம். இந்தத் தூங்கெயிற்கதவம் வாயிலின் இருபுற எயில் பிடிப்பில் ஏறி இறங்கும்படி அமைக்கப்பட்டிருந்தது. கதவு மேலே ஏறி நிற்கும்போது எப்படித் தோன்றும் என்று எண்ணிப் பாருங்கள். வானத்தில் தொங்குவது போலத்தானே தோன்றும். எனவே வானத்து இழைத்த கதவு என்று அதனைக் குறிப்பிட்டனர்.

கடவுள் அஞ்சி கட்டியது
---------------------

இதனைக் கட்டியவன் கடவுள் அஞ்சி என்னும் அரசன். இந்தக் கோட்டைக்குள் வண்டன் என்பவனின் செல்வம் இருந்தது. இந்தக் கோட்டையைச் செல்வத்துக்கு உடைமையாளியான வண்டன் என்பவனே பாதுகாத்துவந்தான்.

களங்காய்க்கண்ணி நார்முடிச் சேரல் இந்த வண்டன் போல் செல்வ வளம் மிக்கவனாம். 

### அடிப்படைச் சான்று

கடவுள் அஞ்சி வானத்து இழைத்த  

தூங்கெயிற் கதவம் காவல் கொண்ட  

எழூஉ நிவந்து அன்ன பரேர் எறுழ் முழவுத்தோள்  

வெண்டிரை முந்நீர் வளைஇய உலகத்து  

வண்புகழ் நிறுத்த வகைசால் செல்வத்து  

வண்டன்  

- காப்பியாற்றுக் காப்பியனார் - பதிற்றுப்பத்து 31

செம்பியன் எறிந்தது
------------------

தூங்கெயில் எறிந்த தொடிதோட் செம்பியன் ஒரு சோழ மன்னன். இவன் சோழன் குளமுற்றத்துத் துஞ்சிய கிள்ளிவளவனின் முன்னோன். இவன் தூங்கெயில் கோட்டையை அழித்தான்.

### அடிப்படைச் சான்று

* நத்தத்தனார் பாடல் சிறுபாணாற்றுப்படை அடி 79 முதல்

ஒன்னார்  

ஓங்கு எயில் கதவம் உருமுச் சுவல் சொறியும்  

தூங்கெயில் எறிந்த தொடி விளங்கு தடக்கை  

நாடா நல்லிசை நற்றேர்ச் செம்பியன்  

ஓடாப் பூட்கை உறந்தை  
 

* நப்பசலையார் பாடல் புறநானூறு 39

சார்தல்  

ஒன்னார் உட்கும் துன் அருங் கடுந்திறல்  

தூங்கெயில் எறிந்த நின் ஊங்கணோர்

படத்தில் தோன்றுவது பாபிலோன் தொங்கு தோட்டம்
இக்காலத் தூங்கெயில் வகை

ஒப்பீடு
-------

கி.மு. 1867-இல் ஈராக் நாட்டில் கட்டப்பட்டிருந்த தொங்கு தோட்டம் இதனோடு ஒப்புநோக்கத் தக்கது. இந்தத் தோட்டத்தை அங்குப் பாயும் யூப்ரட்டீஸ், டைக்ரீஸ் ஆறுகள் மூழ்கடித்தன.

இணைத்துப் பார்க்க
-----------------

* தூங்கெயில்
* அகப்பா
| *தூக்கவெலும்புக்கூடு* |
| --- |
|  |
| தூக்கவெலும்புக்கூட்டின் வரைபடம் |
|
|
| இலத்தீன் | *skeleton appendiculare* |
|
|
|
|
|
|
|
|
|

**தூக்கவெலும்புக் கூடு** (*appendicular skeleton*) மனித உடலில் 126 எலும்புகளைக் கொண்டதாகும். இதனை ஆங்கிலத்தில் பிற்சேர்க்கை எனப்பொருள்படும் அப்பென்டிகுலர் எலும்புத் தொகுதியாக குறிக்கின்றனர். ஓர் பெரிய தொகுதியுடன் இணையும் அங்கமாக தூக்கவெலும்புக்கூடு உள்ளது. இது அச்செலும்புக்கூடு நகர்வதற்கும் (கீழ் அங்கங்கள்) சூழ்ந்துள்ள பொருட்களை கையாளவும் (மேல் அங்கங்கள்) துணை செய்கின்றது.

தூக்கவெலும்புத் தொகுதி குருத்தெலும்புகளிலிருந்து குறுத்தெலும்பக அத்தியாக்கம் என்ற செயல்முறையில் உருவாகின்றன.

தூக்கவெலும்புத் தொகுதியை ஆறு முதன்மை மண்டலங்களாகப் பிரிக்கலாம்:

1) மார்பு வளையம் (4 எலும்புகள்) - இடது, வலது காறை எலும்புகள் (2) மற்றும் தோள்பட்டை எலும்பு (2).

2) புயம்/முன்புயம் (6 எலும்புகள்) - இடது, வலது புயவெலும்பு(2) (புயம்), முழங்கை எலும்பு (2) மற்றும் முன்னங்கை எலும்பு (2) (முன்புயம்).

3) கைகள் (54 எலும்புகள்) - இடது, வலது மணிக்கட்டு எலும்புகள் (16) (மணிக்கட்டு), அனுமணிக்கட்டு எலும்புகள் (10), கீழ் விரல் எலும்புகள் (10), நடு விரல் எலும்புகள் (8), வெளி விரல் எலும்புகள் (10).

4) இடுப்பெலும்பு (2 எலும்புகள்) - இடது, வலது இடுப்பெலும்பு (2) (புடைதாங்கி).

5) தொடையும் காலும் (8 எலும்புகள்) - தொடையெலும்பு (2) (தொடை), கீழ்க்கால் உள்ளெலும்பு (2), முழங்காற்சில்லு (2) (முழங்கால்), மற்றும் கீழ்க்கால் வெளியெலும்பு (2) (கால்).

6) காலடி மற்றும் கணுக்கால் (52 எலும்புகள்) - கணுக்கால் எலும்பு (14) (கணுக்கால்), அனுகணுக்கால் எலும்புகள் (10), கீழ் விரல் எலும்புகள் (10), நடு விரல் எலும்புகள் (8), வெளி விரல் எலும்புகள் (10).

உடற்கூற்றியல் வேறுபாடுகளால் எலும்புக்கூட்டில் பல கூடுதல் எலும்புகள் இருக்கக்கூடிய வாய்ப்புள்ளது என்பதைக் கவனத்தில் கொள்ள வேண்டும். தூக்கவெலும்புக் கூட்டின் 126 எலும்புகளும் அச்செலும்புக் கூட்டின் 80 எலும்புகளும் இணைந்து மனித எலும்புக்கூட்டில் 206 எலும்புகள் உள்ளன. அச்செலும்புக் கூட்டைப் போல தூக்கவெலும்புக் கூட்டு எலும்புகள் ஒன்றாக பிணைக்கப்படவில்லை; இதனால் இந்த எலும்புகளை நகர்வுகளுக்கு கையாள்வது எளிதாக உள்ளது.

இதனையும் காண்க
--------------

* அச்செலும்புக்கூடு

மேற்சான்றுகள்
-------------

1. ↑  Vizniak, N.A. 2008, Quick Reference Clinical Consultant Muscle Manual, Professional Health Systems Inc, Canada
தூங்கல் ஓரியார் சங்ககாலப் புலவர்களில் ஒருவர். 3 பாடல்கள் இவர் பாடியனவாகச் சங்கநூல் தொகுப்பில் உள்ளன. அவை குறுந்தொகை 151, 235, நற்றிணை 60[1]

ஓரி என்பது சிக்கு இல்லாமல் படிந்து தொங்கும் தலைமயிர். இப் புலவரது தலைமுடி அழகாகப் படிந்து தொங்கியதால் மக்கள் இவரைத் தூங்கல் ஓரியார் என்று அழைத்தனர்.

பாடல் சொல்லும் செய்திகள்
------------------------

### குறுந்தொகை 151

* திணை - பாலை

பொருள் தேடச் செல்ல எண்ணிய தலைவன் தன் மறப்பருங் காதலியை விட்டுவட்டுச் செல்லுதல் தன் இளமைக்கு முடிவாக அமைந்துவிடும் என்று எண்ணுகிறான்.

ஆண் வங்காவை அடித்துச் சென்று பருந்து தின்றுவிட்டதை எண்ணிப் பெண் வங்கா குழல் போலக் குரல் கொடுத்துக்கொண்டு அழும் காட்டு வழியில் பொருள் தேடச் செல்வது தன் இளமைக்கு மட்டுமல்லாது தன் காதலியின் இளமைக்கும் முற்றுப்புள்ளியாய் அமைந்துவிடும் என்று காதலன் எண்ணுகிறான்.

#### விலங்கினம்

##### வங்கா

வங்காப் பறவை குரல் எழுப்பினால் அது புல்லாங்குழல் ஊதுவது போல இருக்கும். பருந்து இதனை அடித்துச் சென்று உண்ணும்.

##### எழால்

* எழால் = பருந்து, கழுகு

### குறுந்தொகை 235

* திணை - மருதம்

#### ஓரான் வல்சி

ஒரே ஒரு பசுவை வைத்துக்கொண்டு அதன் வருவாயில் வாழ்க்கை நடத்தும் வாழ்க்கைதான் ஓரான் வல்சி. 

##### ஏழைக் குடும்பத்துத் தலைவி

தலைவி இத்தகைய சிற்றில்லில் பிறந்து வாழ்பவள்.

#### தழையாடை

தழையாடையை மகளிர் இடையில் உடுத்திக்கொள்வர். மேலாடையாக மாட்டித் தொங்கவிட்டுக் கொள்வர். அணிகலன் போலப் பூண்டுகொள்வர். தம் நூலாடையின் மேல் செருகிக்கொள்வர்.

### நற்றிணை 60

* திணை - மருதம்

தலைவன் விடியல் வேளையில் வரால் மீனும் பொங்கல் சோறும் வயிறாரத் தின்றுவிட்டு நாற்று மகளிரிடையே சென்று பார்வையிடுகிறான். நாற்று நடுவோர் வயலிலுள்ள சாய் என்னும் கோரையையும், நெய்தல் பூக்களையும் களைந்து சேற்றில் அழுத்திவிட்டு நாற்று நடுகின்றனர்.

சாய்க்கோரையும், நெய்தலும் தலைவனின் மனைவி அணிவன. எனவே அவற்றைக் களைய வேண்டாம் என்று தோழி சொல்கிறாள்.

புதுப் பெண்களோடு பழகும்போது பழைய மனைவியைத் தலைவன் மறந்துவிடக் கூடாது என்பது தோழியின் வேண்டுகோள்.

இப்பாடல் ஊடலுக்கு ஏதுவான நிகழ்ச்சியின் மேல் வந்த மருதத் திணை.

மேற்கோள்கள்
-----------

1. ↑  தூங்கலோரியார் - தமிழ் இணையக் கல்விக் கழகம்
**பண்டிட் ஹரிபிரசாத் சௌராசியா** (Pandit Hariprasad Chaurasia, பிறப்பு 1, சூலை 1938) என்பவர் இந்திய பாரம்பரிய புல்லாங்குழல் இசைக் கலைஞர் ஆவார். இவர் பாரம்பரிய இந்துஸ்தானி இசையில் பன்சூரி என்ற ஒரு இந்திய புல்லாங்குழல் வாசிக்கிறார்.

ஆரம்ப வாழ்க்கை
--------------

இந்தியாவின், உத்தரப்பிரதேச மாநிலம், அலகாபாத்தில் ஹரிபிரசாத் பிறந்தார். அவருடைய ஆறு வயதில் அவரது தாயார் இறந்தார்.  தந்தையின் உதவி இல்லாமல் இசையைக் கற்றுக் கொள்ள வேண்டியிருந்தது, ஏனெனில் அவரது தந்தை ஹரிபிரசாத்தை மல்யுத்த வீரராக்க விரும்பினார். அவர் தனது தந்தையாருடன் அகதாவுக்கு சில சமயம் மூலும் அழைத்துச் சென்றார், எனினும் அவர் அவரது நண்பரின் வீட்டிலேயே அவர் இசைப் பயிற்சி பெற்றார்.

தொழில்
------

ஹரிபிரசாத் தனது அண்டை வீட்டாரான பண்டிட் ராஜராமுவிடம் 15 வயதில் குரல் இசை கற்றுக் கொண்டார். பிறகு, வாரணாசியில் பண்டிட் போலன்நாத் பிரசன்னாவிடம்  எட்டு ஆண்டுகளுக்குப் பிறகு அவர் புல்லாங்குழலில் இசை வாசிக்க கற்றுக்கொண்டார். அவர் 1957 இல் ஒடிசா மாநிலத்தில் உள்ள, கட்டாக் வானொலி  நிலையத்தில் பணியில் சேர்ந்தார் மற்றும் ஒரு இசையமைப்பாளராகவும் கலைஞராகவும் பணியாற்றினார்.  பின்னர், அகில இந்திய வானொலியில் பணிபுரிந்த போது, பாபா அலாவுதீன் கானின் மகள் அன்னபூர்ணா தேவிக்கு வழிகாட்டினார்.

தனிப்பட்ட வாழ்க்கை
------------------

கமலா மற்றும் அனுராதாவை திருமணம் செய்து கொண்டார். அவருக்கு மூன்று மகன்கள் வினய், அஜய், ராஜீவ், ஐந்து பேத்தி மற்றும் ஒரு பேரன்.

பிரபலமான கலாச்சாரத்தில்
-----------------------

2013 ஆம் ஆண்டு ஆவணப்படமான பன்சூர் குருவில், சௌராசியாவின் வாழ்க்கை மற்றும் மரபு ஆகியவற்றைக் கொண்டதாக எடுக்கப்பட்டது இந்த ஆவணப்படமானது ராஜீவ் சௌராசியாவால் இயக்கப்பட்டு, இந்திய அரசின் தகவல் மற்றும் ஒளிபரப்பு அமைச்சகத்தின் பிலிம்ஸ் பிரிவால் தயாரிக்கப்பட்டது.

மேற்கோள்கள்
-----------

1. ↑  "Hariprasad Chaurasia performs in Hyderabad". *The Times of India*. 26 September 2009. Archived from the original on 2012-11-04. .
2. 1 2  Datta, Madhumita (2008). *Let's Know Music and Musical Instruments of India*. Star Publications. பக். 64. பன்னாட்டுத் தரப்புத்தக எண்:978-1905863297. .
3. 1 2  Kalidas, S (6 July 1998). "Flamboyant Flautist". *India Today*.. பார்த்த நாள்: 7 ஜூலை 2017.
4. ↑  Kumar, Raj (2003). *Essays on Indian Music*. Discovery Publishing House. பக். 220. பன்னாட்டுத் தரப்புத்தக எண்:978-8171417193. .
5. ↑  "Pandit Hariprasad Chaurasia's first wife, sons left out of biopic". *Timesofindia.indiatimes.com*. 15 January 2016 அன்று பார்க்கப்பட்டது.
6. ↑  "A step forward in promotion of classical music". *The Hindu*. 22 March 2010. Archived from the original on 31 மார்ச் 2010. .
7. ↑  Pau, Debjani (14 January 2013). "Real story of flute maestro now captured in reel". *இந்தியன் எக்சுபிரசு*.. பார்த்த நாள்: 20 January 2013.
8. ↑  "Weaving melody with the divine flute". *The New Indian Express*. 15 January 2013.. பார்த்த நாள்: 20 January 2013.
1,2- மற்றும் 1,3-இருதயோலியம் நேர்மின் அயனிகள்
**இருதயோலியம் உப்புகள்** (*Dithiolium salts*) என்பவை [(RC)3S2]+X− (R = H, ஆல்கைல், அரைல், இத்யாதி) என்ற பொது மூலக்கூற்று வாய்ப்பாட்டால் குறிக்கப்படும் சேர்மங்களைக் குறிக்கும். இந்த உப்புகள் ஆலைடுகள் போன்ற பல்வேறு அயனிகளைக் கொண்ட ஒரு சமதள கரிம நேர்மின் அயனியைக் கொண்டிருக்கின்றன. 1,2- மற்றும் 1,3-இருதயோலியம் நேர்மின் அயனிகள் இரண்டு மாற்றியன்களிலும் ஐந்து-உறுப்பு வளைய நேர்மின் அயனிகளாகக் காணப்படுகின்றன. இணை கந்தக அணுக்களின் ஒப்பீட்டு நிலைகளைப் பொறுத்து நேர்மின் அயனிகள் வேறுபடுகின்றன. இரண்டு மாற்றியன்களும் ஒரு சமதள வளையத்தைக் கொண்டுள்ளன. 6π எலக்ட்ரான்கள் இருப்பதால் இவை அரோமாட்டிக்கு சேர்மங்களாகும். எடுத்துக்காட்டாக, 1,2-இருதயோலியம் வளையமானது மூன்று கார்பன்களின் அல்லைல் நேர்மின் அயனியாகக் குறிப்பிடப்படலாம். ஒவ்வொரு கந்தக அணுவும் அதன் ஒற்றை இணை எலக்ட்ரான்களில் ஒன்றைத் தந்து மொத்தம் மூன்று இணைகளைக் கொடுக்கின்றன.

இருபீனைல்-1,2-இருதயோலியம் நேர்மின் அயனியின் கட்டமைப்பு (பைசல்பேட்டு உப்பாக). தெரிவு செய்யப்பட்ட தொலைவுகள்: S-S = 2.019(5); S-C=173(1); Cring-Cring = 1.38(1) Å.

தயாரிப்பு
---------

1,3-இருகீட்டோன்களை H2S மற்றும் புரோமின் போன்ற ஆக்சிசனேற்றிகளைச் சேர்த்து சூடுபடுத்தி 1,2-இருதயோலியம் உப்புகள் தயாரிக்கப்படுகின்றன.

(RCO)2CH2 + 2 H2S + Br2 → [(RC)3S2]+Br− + 2 H2O + HBr
தொடர்புடைய நிறைவுறா இருதயோ அல்லது முத்தயோகார்பனேட்டுகளை ஆல்கைலேற்றம் செய்து 1,3-இருதயோலியம் நேர்மின் அயனிகள் தயாரிக்கப்படுகின்றன:

[(RC)2S2C=E] + R+ → [(RC)2S2CER]+
1,2-இருதயோல்-2-ஒன் சேர்மங்களும் இவ்வினையை ஒத்த மின்னணு கவரிகள் வினையின் வழியாக 1,2-இருதயோலியம் உப்புகளைக் கொடுக்கின்றன. 

டெட்ராதயாபல்வேலின்களை ஆக்சிசனேற்றம் செய்யும் போது 1,3-இருதயோலியம் நேர்மின் அயனி உப்புகள் கிடைக்கின்றன.

மேற்கோள்கள்
-----------

1. ↑  Noël Lozac'h, Madeleine Stavaux (1981). "The 1,2- and 1,3-Dithiolium Ions". *Advances in Heterocyclic Chemistry* **27**: 151–239. doi:10.1016/S0065-2725(08)60997-6.
2. 1 2  Hendrickson, A. R.; Martin, R. L. (1973). "Improved synthesis of alkyl substituted 1,2-dithiolium salts". *Journal of Organic Chemistry* **38**: 2548–9. doi:10.1021/jo00954a028.
3. ↑  E. Uhlemann, F. Weller (1992). "3,5-Diphenyl-1,2-dithiolium-hydrogensulfat—Bildung und Struktur" (in de). *Z. Naturforsch. B* **47** (11): 1501–1504. doi:10.1515/znb-1992-1102.
அப்னர் கோட்டை
**அப்னர் கோட்டை** (*Upnor Castle*) இங்கிலாந்தின் கென்ட் மாவட்டத்தின் மெட்வே பகுதியில் முதலாம் எலிசபத்து இராணியின் கட்டளையால் கி.பி. 1559 இல் கட்டப்பட்ட ஒரு கோட்டையாகும். 1623 இல் இந்தக் கோட்டையில் பல்வேறு அளவுகளில், 23 வகையான துப்பாக்கிகள் வைக்கப்பட்டிருந்தன. 1667 டச்சுத் தாக்குதலை இந்தக் கோட்டையிலிருந்து சமாளிக்க முடியாமல் பல போர்க்கப்பல்கள் சேதமாகின. டச்சுக்காரர்கள் அரச சார்லசு என்ற கப்பலை சிறைப்பிடித்து ஒல்லாந்து நாட்டிற்கு எடுத்து சென்றனர். டச்சுத் தோல்வியை அடுத்து, கோட்டையைப் பலப்படுத்த அதே ஆண்டில் அரச உத்தரவு பிறப்பித்தது. டச்சு ஆதிக்கத்திற்குப் பிறகு 1668 இல், நூற்றுக்கணக்கான பீப்பாய்களில் வெடிமருந்துகள் சேமித்து வைக்கும் கிடங்காக இந்த கோட்டை மாற்றப்பட்டது.

மேற்கோள்கள்
-----------

1. ↑  Holden, Clive (12 May 2015). "Sheerness to Rochester". *River Medway*. Amberley Publishing. பன்னாட்டுத் தரப்புத்தக எண்:978-1445637921.

வெளியிணைப்புகள்
---------------

1. இங்கிலாந்து பரம்பரைச்சொத்துக்கள் தளம் - அப்னர் கோட்டை
2. அதிகாரப்பூர்வ மெட்வே சுற்றுலாத்தளம் பரணிடப்பட்டது 2016-05-04 at the வந்தவழி இயந்திரம்
**வட மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான வட மாகாண சபைக்கான கொடி ஆகும். இது 2007ம் ஆண்டு மே 22ம் தேதி ஏற்றுக்கொள்ளப்பட்டது.

வரலாறு
------

1987ம் ஆண்டு, இந்திய-இலங்கை ஒப்பந்தப்படி, இலங்கையில் மாகாண சபைகள் உருவாக்கப்பட்டன. தமிழ் பேசும் மக்களைப் பெரும்பான்மையாகக் கொண்ட வட மாகாணமும், கிழக்கு மாகாணமும் தற்காலிகமாக இணைக்கப்பட்டு வடக்கு கிழக்கு மாகாண சபை என்ற பெயரில் ஒரு மாகாண சபை அமைக்கப்பட்டது. இதற்கு ஒரு கொடி இருந்தது. 2007 ஆம் ஆண்டில் இலங்கை நீதிமன்றம் ஒன்று வடக்கு, கிழக்கு மாகாண இணைப்புச் சட்டத்துக்குப் புறம்பானது எனத் தீர்ப்பளித்ததால், வடக்கு கிழக்கு மாகாண சபை, வட மாகாண சபை, கிழக்கு மாகாண சபை என இரண்டு மாகாண சபைகளாக ஆனது.

இதனால் இரண்டு மாகாணங்களுக்கும் தனித்தனியான கொடிகள் தேவைப்பட்டன. இதைத் தொடர்ந்து 2007 ஆம் ஆண்டில் வட மாகாண சபைக்கும், கிழக்கு மாகாண சபைக்குமாக இரண்டு கொடிகள் வெளியிடப்பட்டன. அக்காலத்தில், கிழக்கு மாகாணத்தின் ஆளுனராகவும், வட மாகாணத்தின் பதில் ஆளுனராகவும் நியமிக்கப்பட்டிருந்த ரியர் அட்மிரல் மொகான் விஜேவிக்கிரம திருகோணமலையில் இந்தக் கொடிகளை 2007 மே மாதம் தலைமைச் செயலகத்தில் இடம்பெற்ற விழாவொன்றில் இரண்டு மாகாண சபைகளினதும் முதன்மைச் செயலாளர்களிடம் கையளித்தார்.

அமைப்பு
-------

126 x 72 சமீ அளவு கொண்ட வட மாகாண சபைக்கான கொடி நான்கு நிறங்களால் ஆனது. கொடியின் நான்கு பக்கங்களிலும் அதன் விளிம்பை ஒட்டி நீல நிறக் கரை அமைந்துள்ளது. உட்பகுதி, இடமிருந்து வலமாக சிவப்பு, வெள்ளை, பச்சை ஆகிய நிறங்களில் நிலைக்குத்தான மூன்று பட்டைகளால் நிரப்பப்பட்டுள்ளது. நடுவில் உள்ள வெள்ளிப் பட்டையின் நடுப் பகுதியில் 24 கதிர்களைக் கொண்ட வட்டமான சூரியனின் வடிவம் உள்ளது.

நீலநிறக் கரை கடல்சார் வளங்களைக் குறிக்கிறது. பச்சை நிறப் பட்டை வேளாண்மையையும், பசுமையையும் ஒருங்கே குறிக்கிறது. சிவப்பு நிறம் கடின உழைப்புக்கும், பெரு முயற்சிக்கும் குறியீடாக அமைகிறது. வெண்ணிறப் பட்டி சகோதர மனப்பான்மை, சமாதானம், உடனொத்து வாழ்தல் என்பவற்றைக் குறிப்பிடுகிறது. நடுவில் உள்ள கதிரவனின் குறியீடு ஒருமித்துத் தொழிற்படும் சக்தி, இயற்கைச் சக்தி வளங்கள் என்பவற்றைச் சுட்டுகிறது.

மேற்கோள்கள்
-----------

1. 1 2  Gunananda, A.T.M. "North and East get separate flags". Sunday Times. 9 December 2011 அன்று பார்க்கப்பட்டது.
2. ↑  "Separate flags for North and East Provincial Councils". TamilNet. 9 December 2011 அன்று பார்க்கப்பட்டது.
3. ↑  "Two separate flags for de-merged NPCand EPC". The Island. 3 ஜனவரி 2018 அன்று மூலம் பரணிடப்பட்டது. 9 December 2011 அன்று பார்க்கப்பட்டது.
4. ↑  Macdonald, Ian. "Northern Province (Sri Lanka)". FOTW. 9 December 2011 அன்று பார்க்கப்பட்டது.
5. ↑  "The Flag of Northern Provincial Council". Northern Provincial Council. 9 December 2011 அன்று பார்க்கப்பட்டது.

இவற்றையும் பார்க்கவும்
----------------------

* கிழக்கு மாகாண சபையின் கொடி

| * பா
* உ
* தொ
இலங்கை மாகாண சபைக் கொடிகள் |
| --- |
| மாகாணங்கள் | 
* மத்திய மாகாணம் (1987–இன்று வரை)
* கிழக்கு மாகாணம் (2007–இன்று வரை)
* வடமத்திய மாகாணம் (1987–இன்று வரை)
* வட மாகாணம் (2007–இன்று வரை)
* வடமேல் மாகாணம் (1987–இன்று வரை)
* சப்பிரகமுவா மாகாணம் (1987–இன்று வரை)
* தென் மாகாணம் (1987–இன்று வரை)
* ஊவா மாகாணம் (1987–இன்று வரை)
* மேல் மாகாணம் (1987–இன்று வரை)

 |
| இல்லாது போன மாகாணங்கள் | 
* வடக்கு கிழக்கு மாகாணம் (1988–2007)

 |
| 
* **Category பகுப்பு:இலங்கை மாகாண சபைக் கொடிகள்**

 |
**இக்கண்ட வாரியர்** (*Ikkanda Warrier*) (மலையாளம்;ഇക്കണ്ട വാര്യര്) (1890 - 1977) 1948இல் தொடங்கி, இந்தியாவின் கொச்சி மாநிலத்தின் மூன்றாவதும் கடைசி பிரதமராகவும் இருந்தார்.

ஆரம்ப கால வாழ்க்கை
------------------

வாரியர் 1890இல் திருச்சூரிலுள்ள ஒல்லூர் இடக்குன்னி வாரியர் குடும்ப உறுப்பினராகப் பிறந்தார். இரிஞ்ஞாலகுடா, எர்ணாகுளம், திருச்சூரில் ஆரம்பக் கல்வியை முடித்த பிறகு, எர்ணாகுளம் மகாராஜா கல்லூரியில் இடைநிலை தேர்வில் தேர்ச்சி பெற்றார். பின்னர், சென்னை கிறித்துவக் கல்லூரியில் இளங்கலையையும், சென்னை டாக்டர் அம்பேத்கர் அரசு சட்டக் கல்லூரியிலும் திருவனந்தபுரம் சட்டக் கல்லூரியிலும் சட்டம் முடித்த பின்னர், தனது சட்டப் பயிற்சியை திருச்சூரில் ஆரம்பித்தார்.

இந்திய விடுதலை இயக்கம்
----------------------

சென்னையில் தனது கல்லூரி நாட்களில், இவர் இந்திய சுதந்திரப் போராட்டத்தில் ஈர்க்கப்பட்டார். மேலும், அந்த ஆண்டு சென்னையில் நடைபெற்ற காங்கிரசு மாநாட்டில் தீவிரமாக பங்கேற்றார். காந்திய கொள்கைகளால் ஈர்க்கப்பட்ட இகண்டவாரியார் இந்திய சுதந்திர போராட்டத்தில் முக்கிய பங்கு வகித்தார். 1947இல், கொச்சி ராஜ்ய பிரஜாமண்டலத்தின் தலைவரான இக்கண்டவாரியர் கொச்சியை முடியாட்சியிலிருந்து விடுவிக்க கடுமையாக உழைத்தார். 1948இல், கொச்சி மாநிலம் சுதந்திரம் பெற்று கொச்சியின் முதல் பிரதமரானார். பின்னர் கொச்சி திருவிதாங்கூரில் இணைந்தது. பின்னர், மலபாருடன் இணைத்து 1956இல் கேரள மாநிலத்தை உருவாக்கியது. 

அகில இந்திய மாநில மக்கள் மாநாட்டின் தீவிர ஆதரவாளராக இருந்தார். மேலும், அந்த அமைப்பில் பல அலுவல்களை நடத்தினார். இவர் கொச்சியின் திவான் தோ.சங்கர வாரியரின் பேரனாவார். திருச்சூர் மாவட்டத்திலுள்ள பீச்சி அணை, வாழானி அணை , பெரிங்கல்குத்து அணையின் கட்டிடக் கலைஞராகக் கருதப்படுகிறார்.

இறப்பு
------

இக்கண்டவாரியர், ஜூன் 8, 1977இல் இறந்தார்.

மேற்கோள்கள்
-----------

1. ↑  "E.Ikkanda Varrier". PIB. 2014-09-17 அன்று பார்க்கப்பட்டது.
2. ↑  Oral History Project, Nehru Memorial Museum and Library, New Delhi
3. ↑  "E.Ikkanda Varrier". PIB. 2014-09-17 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
**இருதயநோய்** என்பது, இருதயத்தின் பலவித நோய்களைக் குறிக்கும் ஒரு பொதுவான
சொல்லாகும். அந்நோய்களுள், இருதயத் தசைகளுக்கு குருதி வழங்கும் நாடிகளில் ஏற்படும்
நோயே (Coronary Artery Disease - சிஏடி CAD) மிகவும் பொதுவானதாகும். இருதயத்தில் உள்ள இரத்த நாடிகள் அடைபடுவதாலோ சுருங்குவதாலோ சிஏடி (CAD) ஏற்படுகின்றது. அத்தறுவாயில் இருதய தசைகளுக்கு ஆக்சிசன், செறிவான இரத்த ஓட்டம் கிடைப்பது தடைபடுகிறது. இதன் விளைவாக, மார்பு வலி அல்லது மாரடைப்பு ஏற்படக் கூடும்.

ஆபத்துக் காரணிகள்
-----------------

### வயது

வயது அதிகரிக்க அதிகரிக்க இருதயநோய் ஏற்படக் கூடிய ஆபத்தும் அதிகரிக்கிறது.

### பாலினம்

* ஆண் - 55 வயதுக்கும் மேல்
* பெண் - மாதவிடாய் சுழற்சி நின்ற பிறகு

### குடிவழி

நெருங்கிய குடும்ப உறுப்பினர்கள் - பெற்றோர்கள், உடன் பிறந்தோர் அல்லது குழந்தைகள் - 55 வயதுக்கு முன்னரோ, பெண் உறவினர்களைப் பொறுத்தவரை மாதவிடாய் சுழற்சி நிற்பதற்கு முன்னரோ இருதயநோயால் பாதிக்கப்பட்டிருந்தால், உங்களுக்கும் இருதயநோய் ஏற்படுவதற்கான ஆபத்து கூடுகிறது.

### இனம்

தொல்குடிகள், ஆப்பிரிக்க, ஆசிய குடிவழியினருக்கு உயர் இரத்த அழுத்தம் அல்லது நீரிழிவு நோய் உண்டாகக் கூடிய வாய்ப்பு கூடுதல் என்பதால், அவர்களுக்கு மற்ற மக்களை விட இருதய நோய் ஏற்படும் தீவாய்ப்பு அதிகம்.

### தவிர்த்து மாற்றியமைக்கக் கூடிய ஆபத்துக் காரணிகள்

* உயர் இரத்த அழுத்தம்
* அதிக இரத்தக் கொழுப்பு
* புகைப்பிடித்தல்
* நீரிழிவு
* உடற்பருமன்
* உடற்பயிற்சி இன்மை
* அதிக அளவில் மது அருந்துதல்
* மன அழுத்தம்
**எட்வேர்டு மார்கன் பிராஸ்டர் (Edward Morgan Forster)** (1 சனவரி 1879 - 7 சூன் 1970) இங்கிலாந்தைச் சார்ந்த புதினம், சிறுகதை மற்றும் கட்டுரை எழுத்தாளர். இவரது பல புதினங்கள், 20 ஆம் நூற்றாண்டின் ஆரம்பகால பிரித்தானிய சமுதாய மக்களிடையே உள்ள வகுப்புவாத பிரிவினைகள் மற்றும் போலித்தனம் பற்றி எழுதப்பட்டவை. குறிப்பிடும்படியான இவரது புதினங்கள்: ஒரு அறைப் பற்றிய பார்வை (1908) (*A Room with a View*), ஹோவார்ட்ஸ் முடிவு (*Howards End)* (1910) மற்றும் இந்தியாவிற்கு ஒரு பாதை (*A Passage to India)* (1924). இந்தப் புதினங்கள் மூலம் பிராஸ்டர் பெரும் புகழ் பெற்றார். மேலும் இலக்கியத்திற்கான நோபல் பரிசுக்கு 16 பல்வேறு ஆண்டுகளில் பரிந்துரைக்கப்பட்டார்.

ஆரம்ப வருடங்கள்
---------------

பிராஸ்டர் ஒரு ஆங்கிலோ-ஐரிஸ் மற்றும் வேல்ஸ் இனத்தைச் சேர்ந்த பெற்றோருக்கு, 6, மெல்கோம்பி, டோர்செட் சதுக்கம், லண்டன் NW1 என்ற இடத்தில் பிறந்தார். அலிசா கிளாரா மற்றும் எட்வேர்டு மார்கன் லிவீலின் பிராஸ்டர் ஆகியோரின் ஒரே மகன். இவரது தந்தை ஒரு கட்டிட கலைஞர். அதிகாரப்பூர்வ பெயர் ஹென்றி மார்கன் பிராஸ்டர். திருச்சபையில் இவருக்கு பெயரிடும் போது எட்வேர்டு மார்கன் பிராஸ்டர் என்று பெயரிட்டனர். அதனால் தந்தை பெயரோடு குழப்பாமல் இருக்க அனைவரும் இவரை மார்கன் என்றே அழைத்தனர். இவரது தந்தை காச நோயால் 30 அக்டோபர் 1880 ஆம் ஆண்டில் மார்கனின் இரண்டாவது அகவையில் இறந்தார். 1883 ஆம் ஆண்டில் பிராஸ்டர் மற்றும் அவரது தாயார் ரூக்நெஸ்ட், ஸ்டீபனேஜ், ஹெர்ட்போர்டுசயருக்கு குடி பெயர்ந்தனர். இந்த வீடு, ஹோவார்ட்ஸ் முடிவு என்ற புதினத்தில் வரும் வீட்டின் மாதிரியாக இருந்தது. ஏனெனில் இங்கு தான் பிராஸ்டர் தன் முழு குழந்தைப் பருவத்தையும் செலவிட்டார்.

மேற்கோள்கள்
-----------

1. ↑  "Edward M Forster". *Nomination Database*. Nobel Media. 2015-04-02 அன்று மூலம் பரணிடப்பட்டது. 2015-04-05 அன்று பார்க்கப்பட்டது.
2. ↑  "E Forster". *Nomination Database*. Nobel Media. 2014-10-12 அன்று மூலம் பரணிடப்பட்டது. 2016-10-26 அன்று பார்க்கப்பட்டது.
3. ↑  Moffatt, p. 26
4. ↑  AP Central – English Literature Author: E. M. Forster. Apcentral.collegeboard.com (18 January 2012). Retrieved on 10 June 2012.
**சுஜித் முகர்ஜி (***Sujit Mukherjee*) (21 ஆகஸ்ட் 1930 – 14 ஜனவரி 2003) ஒரு இந்திய எழுத்தாளர், மொழிபெயர்ப்பாளர், இலக்கிய விமர்சகர், வெளியீட்டாளர், ஆசிரியர் மற்றும் கிரிக்கெட் வீரர் ஆவார்.

வாழ்க்கை
--------

சுஜித் முகர்ஜி தெற்கு கல்கத்தாவில் உள்ள அரிட்ஷா என்ற  கிராமத்தில் பிறந்தார். புனித சேவியர்  உயர்நிலைப் பள்ளியில் பள்ளிக்கல்வியைப் பயின்றார். பாட்னா பல்கலைகழகத்தில் முதுகலைப் பட்டத்தினை  முடித்தார். பென்சில்வேனியா பல்கலைக்கழகத்தில் தன்னுடைய முனைவர் பட்டத்தைப் பெற்றார். பாட்னா கல்லூரியில் பேராசிரியராகப் பணிபுரிந்தார். 1970் ஆம் ஆண்டில் இவர் ஓரியண்ட் லாங்மேன் பதிப்பகத்தில் முதன்மை இதழாசிரியராக பணிபுரிந்தார்.

மட்டைப்பந்தாட்டம்
-----------------

கிட்டப்பார்வைக்கு ஈடுகொடுக்க தடிமனான கண்ணாடிகளை அணிய வேண்டியிருந்தாலும், இவர் பல்கலைக்கழகம், மன்ற அளவிலான மற்றும் முதல்தர துடுப்பாட்டத்தில் மட்டையாளராக நீண்ட காலம் இருந்துள்ளார். 1951 மற்றும் 1960 ஆண்டுகளுக்கு இடைப்பட்ட காலத்தில் இவர் பீகார் துடுப்பாட்ட அணிக்காக ஐந்து முதல் தர துடுப்பாட்டங்களில் விளையாடியுள்ளார். 1951-1952 காலகட்டத்திலான தனது முதல் ஆட்டத்தில் தனது அதிகபட்ட ஓட்ட எண்ணிக்கையான 33 ஐ இவர் கொண்டுள்ளார்.

1958-1959-இல் நடந்த இரஞ்சிக் கோப்பை துடுப்பாட்டத்தில் இவர் ஆட்டமிழக்காமல் 17 ஓட்டங்கள் எடுத்திருந்தார். பீகார் ஒரிசா அணியை வீழ்த்த 45 ஓட்டங்கள் தேவையாயிருந்தது. ஒரு கட்டத்தில் 19 ஓட்டங்களுக்கு 2 ஆட்டக்காரர்கள் ஆட்டமிழந்திருந்த நேரத்தில் களத்திற்கு வந்த முகர்ஜி சத்யேந்திர குக்ரேஜாவுடன் இணைந்து 27 ஓட்டங்கள் எடுத்து பீகார் அணியை வெற்றிக்கு அழைத்துச் சென்றார்.

இவர் குறிப்பிடத்தக்க அளவிலான ஒரு துடுப்பாட்டம் தொடர்பான எழுத்தாளராக மாறி "ஃபைவ் எலிகண்ட் கிரிக்கெட் புக்ஸ்" எழுதினார். இந்திய எழுத்தாளரால் வேறெப்போதும் எழுதப்படாத அளவிலான துடுப்பாட்டம் தொடர்பாக எழுதப்பட்ட மிகச்சிறந்த புத்தகங்கள் அவை ராமசந்திர குகா குறிப்பிடுகிறார். முகர்ஜி 1975 மற்றும் 1978 ஆண்டுகளுக்கு இடைப்பட்ட காலத்தில் தேர்வுத் துடுப்பாட்டங்களுக்கு வானொலியில் வர்ணனையாளராகவும் இருந்தார்.

தனிப்பட்ட வாழ்க்கை
------------------

இவரது மனைவி மீனாட்சி முகர்ஜி, இவர் இவருடைய முன்னாள் மாணவி. இவர் ஒரு இலக்கிய அறிஞர். இத்தம்பதியினருக்கு இரண்டு மகள்கள் இருந்னர். இறுதி நாட்களில் இவர்கள் தங்கள் நாட்களை ஹைதராபாத்தில் கழித்தனர்.

மேற்கோள்கள்
-----------

1. ↑  Sujit Mukherjee, *Autobiography of an Unknown Cricketer*, Ravi Dayal, Delhi, 1996, p. 161.
2. ↑  Sujit Mukherjee: Career பரணிடப்பட்டது 2022-10-26 at the வந்தவழி இயந்திரம் Retrieved 30 December 2014.
3. ↑  Mukherjee, *Autobiography of an Unknown Cricketer*, pp. 24–25.
4. ↑  "Uttar Pradeh v Bihar 1951-52". *Cricinfo*. 5 February 2022 அன்று பார்க்கப்பட்டது.
5. ↑  "Bihar v Orissa 1958-59". *Cricinfo*. 5 February 2022 அன்று பார்க்கப்பட்டது.
6. ↑  *Wisden* 2004, p. 1549.
7. ↑  ராமசந்திர குகா, "The Gentleman Scholar: Sujit Mukherjee", in *The Last Liberal and Other Essays*, Permanent Black, Delhi, 2004, pp. 229–36.
8. ↑  Sujit Mukherjee: Other activities பரணிடப்பட்டது 2022-10-27 at the வந்தவழி இயந்திரம் Retrieved 30 December 2014.
கிரெகொரியின் நாட்காட்டியில், **நூற்றாண்டுக் கடைசி நெட்டாண்டு** (*end-of-century leap year*) அல்லது பொதுவாக **நூற்றாண்டு நெட்டாண்டு** (*century leap year*) என்பது 400 ஆல் சரியாக வகுக்கப்படும் ஆண்டைக் குறிக்கும். ஏனைய நெட்டாண்டுகளைப் போன்று இவ்வாண்டின் பெப்ரவரி மாதத்தில் 29 நாட்கள் இருக்கும். 400 ஆல் சரியாக வகுக்கப்படாத நூற்றாண்டுக் கடைசி ஆண்டுகள் சாதாரண ஆண்டுகள் ஆகும். எடுத்துக்காட்டாக, 2000, 2400 ஆகிய ஆண்டுகள் நூற்றாண்டு நெட்டாண்டுகளாக இருக்கும். இவை சரியாக 366 நாட்களைக் கொண்டிருக்கும். அதே வேளையில், 4 ஆல் வகுக்கப்படக்கூடிய, ஆனால் 400 ஆல் வகுக்கப்படாத 1800, 1900, 2100, 2200, 2300, 2500 ஆகியன 365 நாட்களைக் கொண்ட சாதாரண ஆண்டுகளாக இருக்கும். நூற்றாண்டுக் கடைசி நெட்டாண்டு எப்போதும் ஒரு சனிக்கிழமையிலேயே ஆரம்பிக்கும். இதனால், அவ்வாண்டின் பெப்ரவரி 29 எப்போதும் ஒரு செவ்வாய்க்கிழமையாக இருக்கும்.

கிரெகோரியின் நாட்காட்டி ஒரு சராசரி ஆண்டை அளிக்கிறது, இது தற்போது புவியின் வருடாந்திர சுழற்சிக் காலத்தை பழைய யூலியன் நாட்காட்டியை விட மிக நெருக்கமாக கணிக்கிறது, இதில் ஒவ்வொரு நான்காவது ஆண்டும் (நூற்றாண்டின் இறுதி ஆண்டுகள் உட்பட) ஒரு நெட்டாண்டு ஆகும். யூலியன் சமன்பாடு பல லீப் நாட்களை (ஒவ்வொரு 400 ஆண்டுகளுக்கும் 3 ஐ) சேர்க்கிறது, இதனால் யூலியன் நாட்காட்டி வானியல் பருவங்களைப் பொறுத்து படிப்படியாக நகர்கிறது. காலப்போக்கில், யூலியன் நாட்காட்டியில் இலைதுளிர்ப்பருவத்துச் சமவிராக்காலம் போன்ற இயற்கை நிகழ்வுகள் முந்தி முந்தி ஏற்படத் தொடங்கின.

கிரெகோரியின் நாட்காட்டி 1582 இல் அறிமுகப்படுத்தப்பட்டது, ஆனாலும் பல்வேறு நாடுகள் பிந்தைய நூற்றாண்டுகளிலேயே தமது நாடுகளில் அறிமுகப்படுத்தின. 1582 க்கு முந்தைய தேதிகள் பொதுவாக யூலியன் நாட்காட்டியைப் பயன்படுத்தி கணக்கிடப்படுகின்றன, மேலும் வெவ்வேறு நாடுகளில் 1582 க்கு இடையிலான தேதிகள் மற்றும் கிரெகோரியன் நாட்காட்டியை ஏற்றுக்கொள்வது குறித்து வெவ்வேறு மரபுகள் உள்ளன. பார்க்க: பழைய, புதிய பாணி நாட்கள்

மேற்கோள்கள்
-----------

* Spofford, Thomas (1835). *A new system of practical astronomy: made plain and easy to those who have not studied mathematics : containing the elementary principles of the science, all the rules and tables necessary for making all the calculations for an almanac ...*. Boston: Lemuel Gulliver. பக். 28.

வெளி இணைப்புகள்
---------------

* An Introduction to Calendars courtesy of the United States Naval Observatory பரணிடப்பட்டது 2019-06-13 at the வந்தவழி இயந்திரம்
* Frequently Asked Questions about Calendars
* History of Gregorian Calendar பரணிடப்பட்டது 2014-01-06 at the வந்தவழி இயந்திரம்
**சிட்டிசன் கேன்** (Citizen kane) 1941 ஆம் ஆண்டு வெளிவந்த ஆங்கிலத் திரைப்படமாகும்.ஓர்சன் வெல்ஸ் இயக்கத்தில் வெளிவந்த இத்திரைப்படத்தில் ஜோசப் கோட்டன் டோர்த்தி கோமிங்கோர் போன்ற பலர் நடித்துள்ளது குறிப்பிடத்தக்கது.

வகை
---

மர்மப்படம் / நாடகப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

சார்ள்ஸ் ஃபோஸ்ட்டெர் கேன் ஒரு வியாபாரியின் மகனாவார் தனது சிறு வயதுமுதல் செல்வந்தராக இருக்கும் இவர் தனக்கென்ற ஒரு அரசியல் கட்சியை ஏற்படுத்திக்கொள்கின்றார்.பின்னர் அவ்வரசியலில் இருந்து படிப்படியே உயர்ந்து செல்லும் இவர் தனது காதலியைக் கண்டுகொள்ளாதுமிருக்கின்றார்.பணமே மிக முக்கியமானதாகக் கருதும் இவர் இறுதியில் தனது மிகப்பெரிய அரண்மனையின் தோற்றம் கொண்ட வீட்டில் தனியே இருக்கின்றார்.யாரின் உதவியுமின்றி தனியே இறந்தும் போகின்றார்.இவரின் வாழ்க்கையினை ஆரம்பத்தில் தெரிந்துகொள்ள முடியாத பத்திரிகையாளர் ஒருவர் அவரைப் பற்றிய தகவல்களை திரட்டிவருகின்றார்.இவரைப்பற்றி பலரும் பல கருத்துக்களைத்தெரிவிக்கும் பொழுது ரோஸ்பட் என்னும் பெயர் அடிபடுகின்றது அதென்ன ரோஸ்பட் என்ற ஆராய்வில் ஈடுபடுகின்றார் அப்பதிரிகையாளரும்.அச்சமயம் அவர் இறந்து போகும் பொழுது ரோஸ்பட் என்ற பெயரைக் கொண்ட பொருளை அவர் வாழ்ந்த மனையிலிருந்து கண்டெடுக்கின்றனர்.இதனைப் பற்றி பல விடயங்கள் ஆராய்ந்தும் அவர்களுக்கு அர்த்தம் தெரியவில்லை.அதே சமயம் அவர் இறக்கும் சமயமும் அந்த ரோஸ்பட் பெயரை உச்சரித்துவிட்டே இறக்கின்றார் என்பதும் குறிப்பிடத்தக்கது.அதன் பின்னர் அப்பெயரானது அவர் சிறுவயதில் உள்ளபோது அவர்வைத்துவிளையாடிய பனிச்சறுக்கு விளையாட்டுப்பொருளாகும், அச்சிறுவாழ்க்கையினை அவர் இறக்கும் பொழுது விரும்பியிருக்கின்றார் என்பதும் குறிப்பிடத்தக்கது.

விருதுகள்
---------

### ஆஸ்கார் விருது

**வென்ற விருது:**

* சிறந்த திரைக்கதை - ஓர்சன் வெல்ஸ் மற்றும் ஹெர்மேன் ஜே.மன்கிவிக்ஸ்

**பரிந்துரைக்கப்பட்ட விருது:**

* சிறந்த திரைப்படம்
* சிறந்த இயக்குநர்
* சிறந்த நடிகர் - ஓர்சன் வெல்ஸ்
* சிறந்த படத்தொகுப்பு - ரோபேர்ட் வைஸ்
* சிறந்த கலை இயக்குநர் - பெரி ஃபெர்கசன், ஏ.ரோலாண்ட் ஃபீல்ட்ஸ், வான் நெஸ்ட் போல்க்லேஸ், டாரெல் சிவெரா
* சிறந்த ஒளிப்பதிவு(கறுப்பு வெள்ளைப்படம்) - கிரெக் டொலாண்ட்
* சிறந்த ஒலியமைப்பு - ஜோன் ஆல்பேர்க்
* சிறந்த இசையமைப்பு - பெர்னாட் ஹெர்மன்
**சிட்டகோனிய மொழி** வங்காளதேசத்தின் சிட்டகொங்கிலும், அந் நாட்டின் தென்கிழக்குப் பகுதிகளிலும் இம் மொழி பேசப்படுகிறது. இது வங்காள மொழிக்கு மிகவும் நெருங்கியது எனினும், மொழியியலாளர்கள் இதை வங்காளத்தின் ஒரு கிளைமொழியாக அன்றி ஒரு தனி மொழியாகவே கருதுகின்றனர். வங்காளதேசத்திலும், ஐக்கிய இராச்சியம் உட்பட்ட பல பிற நாடுகளிலும் இம் மொழி பேசுவோர் சிமார் 14 மில்லியன்கள் வரை இருப்பதாகக் கணக்கிடப்பட்டுள்ளது.

வகைப்பாடு
---------

சிட்டகோனிய மொழி, பரந்த இந்திய-ஐரோப்பிய மொழிக்குடும்பத்தின் துணைப் பிரிவான, இந்திய-ஆரிய மொழிகளின் கிழக்கத்திய மொழிக்குழுவுள் அடங்கிய, வங்காள-அஸ்ஸாமிய துணைப் பிரிவைச் சேர்ந்ததாகும். சில்ஹெட்டி மொழி, வங்காள மொழி, அஸ்ஸாமிய மொழி, ஒரியா, பீஹாரி மொழி போன்றவற்றுடன் சிட்டகோனிய மொழி ஒரு பொது மூலத்திலிருந்து தோன்றியதாகும்.

பரம்பல்
-------

வங்காளதேசத்தின் தென்கிழக்குப் பகுதியில் சிட்டகாங் பிரிவு முழுவதிலும் பரவலாகப் பேசப்படும் இம்மொழி, சிட்டகாங் மாவட்டத்திலும், கொக்ஸ் பசார் மாவட்டத்திலுமே செறிந்து காணப்படுகின்றது. இதற்கு எவ்வித அதிகாரநிலைத் தகுதியும் கிடையாது என்பதுடன், பாடசாலைகளிலும் கற்பிக்கப்படுவது இல்லை. பெரும்பாலான சிட்டகோனியர்கள் உட்படப் பலர் இதனை வங்காள மொழியின் ஒரு திருந்தாத வடிவமாகவே கருதி வருவதால், சிட்டகோனியர்களின் கல்வி மொழியாக வங்காள மொழியே இருந்து வருகிறது. 

சிட்டகோனிய மொழிக்கு ஒரு பொது வடிவம் கிடையாது. இது, கிழக்கு-மேற்காக அமைவிடம் சார்ந்தும், முஸ்லிம், இந்து போன்ற சமயம் சார்ந்தும் உள்ள பல கிளைமொழிகளின் தொடரியமாகவே காணப்படுகிறது. முஸ்லிம், இந்து சமயங்கள் சார்ந்த கிளைமொழிகள் இடையேயான வேற்றுமை சிறப்பாக சொற்கள் தொடர்பானவை. ஆனால், புவியியல் அமைவிடம் சார்ந்த வேறுபாடுகள் சொற்கள் சாந்தவையாக மட்டுமன்றி இலக்கணம் சார்ந்தவையாகவும் உள்ளன.

எழுத்து வடிவம்
--------------

சிட்டகோனிய மொழிக்குத் தனியான எழுத்து வடிவம் கிடையாது. பெரும்பாலான படித்த சிட்டகோனியர்கள், இம் மொழியை வங்காள எழுத்துக்களில் எழுதி வருகிறார்கள். முற்காலத்தில் இம்மொழி அரபு எழுத்துக்களில் எழுதப்பட்டு வந்தது. சிட்டகோனிய மொழியின் ரொஹிங்யா கிளைமொழி சில சமயங்களில் ரோம எழுத்துக்களிலும் எழுதப்படுவது உண்டு.

இவற்றையும் பார்க்கவும்
----------------------

* இந்திய-ஆரிய மொழிகள்